การเฉลิมฉลองวันชาติจีนที่จัตุรัสเทียนอันเหมิน ในปี พ.ศ. 2549
**วันชาติจีน** (จีน: 国庆节; พินอิน: *guóqìng jié*; แปลตรงตัว: "วันเฉลิมฉลองแห่งชาติ") คือ**วันชาติของสาธารณรัฐประชาชนจีน**อย่างเป็นทางการ (中华人民共和国国庆节) เป็นวันหยุดราชการในประเทศจีนที่มีการเฉลิมฉลองทุกปีในวันที่ 1 ตุลาคม เพื่อระลึกถึงการประกาศอย่างเป็นทางการของการสถาปนาสาธารณรัฐประชาชนจีนเมื่อวันที่ 1 ตุลาคม พ.ศ. 2492 

หลังจากวันที่ 1 ตุลาคม ยังมีการเพิ่มวันหยุดนักขัตฤกษ์อีก 6 วันตามปกติแทนวันหยุดสุดสัปดาห์ 2 ครั้งในช่วงวันที่ 1 ตุลาคม ทำให้เป็นวันหยุดนักขัตฤกษ์มีระยะเวลา 7 วันติดต่อกันหรือที่เรียกว่า **สัปดาห์ทอง** (黄金周; *huángjīn zhōu*)

ประวัติศาสตร์
-------------

ดูบทความหลักที่: พิธีสถาปนาสาธารณรัฐประชาชนจีน
สาธารณรัฐประชาชนจีนสถาปนาขึ้นเมื่อวันที่ 1 ตุลาคม พ.ศ. 2492 โดยมีพิธีฉลองการจัดตั้งรัฐบาลประชาชนกลางที่จัตุรัสเทียนอันเหมินในเมืองหลวงแห่งใหม่ที่ชื่อปักกิ่ง (เดิมชื่อเป่ย์ผิง) ในวันเดียวกัน การสวนสนามทางทหารของกองทัพปลดปล่อยประชาชนจีนถูกจัดขึ้นที่นั่น 

ตามคำประกาศของเหมา เจ๋อตง ที่ประกาศถึงการจัดตั้งสาธารณรัฐอย่างเป็นทางการ รัฐบาลกลางได้มีมติประกาศให้ทุกวันที่ 1 ตุลาคมของทุกปี เป็นวันชาติของสาธารณรัฐประชาชนจีน

การเฉลิมฉลอง
------------

วันชาติเป็นวันเริ่มต้น**สัปดาห์ทอง** ซึ่งเป็นวันหยุดนักขัตฤกษ์ยาว 1 สัปดาห์ 

วันดังกล่าวมีการเฉลิมฉลองทั่วทั้งจีนแผ่นดินใหญ่ ฮ่องกง และมาเก๊า โดยมีเทศกาลที่รัฐบาลจัดขึ้นมากมาย เช่น ดอกไม้ไฟ คอนเสิร์ต ตลอดจนกีฬาและกิจกรรมทางวัฒนธรรม สถานที่สาธารณะ เช่น จัตุรัสเทียนอันเหมินในกรุงปักกิ่ง วันหยุดนี้ยังมีการเฉลิมฉลองโดยชาวจีนโพ้นทะเลจำนวนมาก

### พิธีวางพวงมาลาที่อนุสาวรีย์วีรชน

ตั้งแต่ปี พ.ศ. 2547 ถึง 2556 พิธีวางพวงมาลาแห่งชาติถูกจัดขึ้นในวันชาติที่จัตุรัสเทียนอันเหมินหลังจากพิธีชักธงในปีที่ไม่มีการสวนสนาม พิธีนี้มีศูนย์กลางอยู่ที่อนุสาวรีย์วีรชน ซึ่งสร้างขึ้นในปี พ.ศ. 2501 เพื่อรำลึกถึงวีรชนชาวจีนหลายล้านคนที่เสียชีวิตระหว่างการต่อสู้เพื่อชาติเป็นเวลาหลายปี 

ตั้งแต่ปี พ.ศ. 2557 พิธีนี้จัดขึ้นในวันหยุดใหม่ในชื่อ Martyrs' Day ซึ่งกำหนดขึ้นใหจัดในวันที่ 30 กันยายน และมีผู้นำพรรคและรัฐเป็นประธาน

### พิธีชักธงชาติ

ในบางปี พิธีชักธงชาติจะถูกจัดขึ้นที่จัตุรัสเทียนอันเหมินในตอนเช้า หากไม่มีกำหนดการสวนสนาม

เป็นเวลาหลายปีที่พิธีชักธงวันชาติในเวลา 6.00 น. เป็นกิจกรรมที่สำคัญในปีที่ไม่มีการสวนสนามที่จัตุรัสเทียนอันเหมิน พิธีนี้เปิดให้สาธารณชนทั่วไปและนักท่องเที่ยวเข้าชม และสามารถรับชมการถ่ายทอดสดทางโทรทัศน์และสื่อออนไลน์สำหรับผู้ชมทั้งในประเทศและต่างประเทศ ในตอนท้ายของพิธี จะมีการปล่อยนกเขา

### พิธีสวนสนามทางทหาร

ดูบทความหลักที่: พิธีสวนสนามวันชาติสาธารณรัฐประชาชนจีน
จอมพลหลิน เปียว ตรวจพลสวนสนามการสวนสนามครบรอบ 10 ปี ของสาธารณรัฐประชาชนจีน ในปี พ.ศ. 2502
การสวนสนามทางทหารและพลเรือนของกองทัพปลดปล่อยประชาชนจีน ตำรวจติดอาวุธประชาชน และกองทหารรักษาการณ์ร่วมกับตัวแทนประชาชนทุกสาขาอาชีพ รวมถึงผู้บุกเบิกรุ่นเยาว์ของจีนถูกจัดขึ้นในช่วงเช้าของวันชาติในปีที่กำหนด ตั้งแต่ปี พ.ศ. 2527 พิธีสวนสนามได้รับการถ่ายทอดสดครั้งแรกผ่านทาง สถานีวิทยุโทรทัศน์กลางแห่งประเทศจีน (CCTV) (และออกอากาศทั่วโลกผ่านดาวเทียมและเคเบิลทีวี) เป็นไฮไลท์สำคัญของการเฉลิมฉลองระดับชาติในกรุงปักกิ่ง

การสวนสนามถูกจัดขึ้นทุกปีตั้งแต่ปี พ.ศ. 2493 ถึง พ.ศ. 2502 และไม่ได้จัดจนถึงปี พ.ศ. 2527 เนื่องจากการปฏิวัติทางวัฒนธรรม

ในตอนแรกมีแผนจะจัดการสวนสนามในปี พ.ศ. 2532 แต่ได้ถูกยกเลิกเนื่องจากเกิดเหตุการณ์การปราบปรามและสังหารหมู่ผู้ชุมนุมที่จัตุรัสเทียนอันเหมินในวันที่ 4 มิถุนายน และการสวนสนามถูกจัดอีกครั้งในปี พ.ศ. 2542 และ พ.ศ. 2552

ระเบียงภาพ
----------

* วันชาติจีนในปี พ.ศ. 2493วันชาติจีนในปี พ.ศ. 2493
* วันชาติจีนในปี พ.ศ. 2493 (2)วันชาติจีนในปี พ.ศ. 2493 (2)
* เหมา เจ๋อตง และ หลิว เช่าฉี ทักทายประชาชนในวันชาติในปี พ.ศ. 2493เหมา เจ๋อตง และ หลิว เช่าฉี ทักทายประชาชนในวันชาติในปี พ.ศ. 2493
* การสวนสนามในวันชาติ พ.ศ. 2502การสวนสนามในวันชาติ พ.ศ. 2502
* งานเลี้ยงเนื่องในวันชาติ พ.ศ. 2502งานเลี้ยงเนื่องในวันชาติ พ.ศ. 2502
* ฉลองครบรอบ 14 ปีของการสถาปนาสาธารณรัฐประชาชนจีนในปี พ.ศ. 2506ฉลองครบรอบ 14 ปีของการสถาปนาสาธารณรัฐประชาชนจีนในปี พ.ศ. 2506
* เหมา เจ๋อตงที่พลับพลาเทียนอันเหมินเหมา เจ๋อตงที่พลับพลาเทียนอันเหมิน
* ฉลองครบรอบ 15 ปีของการสถาปนาสาธารณรัฐประชาชนจีน พ.ศ. 2507ฉลองครบรอบ 15 ปีของการสถาปนาสาธารณรัฐประชาชนจีน พ.ศ. 2507
* รถถังออกจากจัตุรัสเทียนอันเหมินระหว่างการเฉลิมฉลองครบรอบ 50 ปีของกาสถาปนาสาธารณรัฐประชาชนจีนในปี พ.ศ. 2542รถถังออกจากจัตุรัสเทียนอันเหมินระหว่างการเฉลิมฉลองครบรอบ 50 ปีของกาสถาปนาสาธารณรัฐประชาชนจีนในปี พ.ศ. 2542
* จัตุรัสเทียนอันเหมิน กรุงปักกิ่ง ในปี พ.ศ. 2547จัตุรัสเทียนอันเหมิน กรุงปักกิ่ง ในปี พ.ศ. 2547
* สวนเป่ย์ไห่ ในปี พ.ศ. 2547สวนเป่ย์ไห่ ในปี พ.ศ. 2547
* ปักกิ่งในช่วงวันชาติในปี 2549ปักกิ่งในช่วงวันชาติในปี 2549
* การประดับดอกไม้ที่ถนนฉางอาน ในวันชาติครบรอบ 70 ปี พ.ศ. 2562การประดับดอกไม้ที่ถนนฉางอาน ในวันชาติครบรอบ 70 ปี พ.ศ. 2562
* วันที่ 17 กันยายน 2020 ภาพสถานที่ก่อสร้างกระเช้าดอกไม้ยักษ์วันชาติ ณ จัตุรัสเทียนอันเหมิน
* 1 ตุลาคม พ.ศ. 2563 ฮ่องกงจัดกิจกรรมรื่นเริง เช่น ขบวนแห่เรือตกปลา

ดูเพิ่ม
-------

* วันชาติ
* วันชาติสาธารณรัฐจีน
* ประวัติศาสตร์สาธารณรัฐประชาชนจีน
* ครบรอบ 60 ปีของสาธารณรัฐประชาชนจีน
* ครบรอบ 70 ปีของสาธารณรัฐประชาชนจีน

อ้างอิง
-------

1. ↑  黄金周/Huángjīnzhōu, "Golden Week"
2. ↑  China at 60: Nostalgia and progress | Fu Ying | Comment is free. The Guardian (2008-07-16). Retrieved on 2011-04-30.
3. ↑  Flag-raising ceremony held for China's National Day celebration\_English\_Xinhua. News.xinhuanet.com (2009-10-01). Retrieved on 2011-04-30.
4. ↑  "First national Martyrs' Day remembers those who sacrificed for China". *South China Morning Post* (ภาษาอังกฤษ). 30 September 2014. สืบค้นเมื่อ 2 October 2022.
5. ↑  "National Day celebrated across China". Xinhua News Agency. 1 October 2009. คลังข้อมูลเก่าเก็บจากแหล่งเดิมเมื่อ 4 March 2016. สืบค้นเมื่อ 30 April 2011.